|  |
| --- |
| logo-01a-boja |

|  |  |
| --- | --- |
|  |  |

# **Uputa za popunjavanje**

# **zahtjeva za izravno kreditiranje**

Ova uputa sadrži pojašnjenja očekivanog sadržaja pojedinih dijelova zahtjeva za izravno kreditiranje.

# **I. podnositelj zahtjeva**

**VELIČINA** - mikro, mali, srednji ili veliki:

mikro-poduzetnik ima manje od 10 zaposlenih te godišnji promet (ukupni prihod) i/ili godišnju bilancu do 2 milijuna EUR-a;

mali poduzetnik ima manje od 50 zaposlenih te godišnji promet (ukupni prihod) i/ili godišnju bilancu do 10 milijuna EUR-a;

srednji poduzetnik ima manje od 250 zaposlenih te godišnji promet (ukupni prihod) 50 milijuna EUR i/ili god. bilancu do 43 mil. EUR;

pri čemu se u obzir uzimaju podaci koji se odnose na zadnje odobreno računovodstveno razdoblje, izračunati na godišnjoj razini. Iznos prometa uzima se bez PDV-a i drugih neizravnih poreza.

Kod određivanja veličine poduzetnika uzimaju se u obzir uzimaju i ostali kriteriji o neovisnosti i povezanosti poduzetnika navedeni u Programu dodjele državnih potpora HBOR-a - Privitak II Definicija MSP, koji je dostupan na: <http://www.hbor.hr/Sec1380>.

**BROJ ZAPOSLENIH** - broj zaposlenih u trenutku podnošenja zahtjeva za kredit pri čemu se u obzir uzimaju podaci temeljem zadnjih odobrenih financijskih izvješća.

**BROJ ZAPOSlenih KONSOLIDIRANO** - ako podnositelj zahtjeva pripada grupi za konsolidaciju financijskih izvješća.

**OSNOVNA DJELATNOST** - šifra i naziv djelatnosti sukladno Nacionalnoj klasifikaciji djelatnosti (NKD) iz 2007. godine.

**OVLAŠTENI ZASTUPNIK** - ime i prezime, ako je podnositelj zahtjeva JLPS, navesti ime i prezime načelnika/gradonačelnika.

**struktura vlasništva** - naziv osnivača/vlasnika s postotkom vlasništva, navesti vlasnike s više od 10% vlasničkog udjela, a ostale vlasnike iskazati skupno s postotkom vlasništva za cijelu skupinu.

**MB/MBO** - matični broj za pravne osobe/matični broj obrtnika za obrte.

**MIBPG** - matični identifikacijski broj poljoprivrednih gospodarstava za OPG.

# **ii. Kredit**

Traženi uvjeti kredita sukladno programu kreditiranja prema kojemu se podnosi zahtjev:

**VALUTNA KLAUZULA** - naznačiti DA/NE ovisno o tome da li se radi o zahtjevu za kredit uz valutnu klauzulu.

**ROK KORIŠTENJA** - krajnji rok do kojeg se planiraju iskorisititi sredstva kredita, datum u pravilu zadnji u mjesecu.

**ROK OTPLATE S POČEKOM** - vrijeme u godinama/mjesecima, uključujući poček.

**POČEK** - vrijeme u godinama/mjesecima.

**DINAMIKA OTPLATE KAMATE/GLAVNICE/KAMATNA STOPA**  - sukladno programu kreditiranja.

**NAMJENA KREDITA** - kratko u nekoliko riječi navesti namjenu traženog kredita.

Daljnja pojašnjenja u ovoj uputi odnose se na investicijska ulaganja, osim pojašnjenja pod točkom III. podtočka**OČEKIVANA NOVA RADNA MJESTA** i pod točkom IV. podtočka **VRSTA I OSNOVNI PODACI O INSTRUMENTIMA OSIGURANJA** koja se odnose jednako za ulaganja u investicije i u obrtna sredstva.

# **iII. Investicija**

**LOKACIJA** - ulica i broj (ili k.o., zku i k.č.br.) - katastarska općina, zemljišno-knjižni uložak i broj katastarske čestice upisuje se ako lokacija nema adresu.

**DJELATNOST INVESTICIJE** - šifra i naziv sukladno Nacionalnoj klasifikaciji djelatnosti (NKD) iz 2007. godine.

**OČEKIVANA NOVA RADNA MJESTA** - radna mjesta koja se očekuju kao rezultat ulaganja za koje se podnosi zahtjev za kredit.

**PRETHODNO ULOŽENA SREDSTVA**

VLASTITA SREDSTVA - Navesti ako postoje stavke vlastitih sredstava u strukturi investicije koje su realizirane. Za svaku stavku navesti: naziv, osnovu realizacije (ugovoreno i/ili plaćeno), iznos i datum realizacije.

KREDIT HBOR-a - Navesti ako postoje stavke ukupnog kredita u strukturi investicije koje su plaćene iz vlastitih sredstava ili se planiraju platiti prije povlačenja sredstava kredita. Za svaku stavku navesti: naziv, iznos i datum (ili planirani datum) plaćanja. Refundaciju sredstava HBOR može prihvatiti iznimno za propisane vrste ulaganja i na propisani način (Odluka o općim uvjetima kreditnog poslovanja HBOR-a, točka 5.6. Način korištenja kredita - kod izravnog kreditiranja).

# **Iv. ostali podaci o kreditu**

**PODREĐENI DUG**[[1]](#footnote-1) - naznačiti DA ako o zahtjevu za kreditiranjem prema kriterijima Modela podređenog duga.

**kriteriji za utvrđivanje visine kamatne stope sukladno PROGRAMU**[[2]](#footnote-2)

TRŽIŠNO KONKURENTAN - sukladno kriterijima za tržišnu konkurentnost ako su kao takvi navedeni u programu kreditiranja

PODRUČJE POSEBNE DRŽAVNE SKRBI - sukladno Zakonu o područjima posebne državne skrbi NN 86/08 i svim izmjenama i dopunama.

POTPOMOGNUTO PODRUČJE - jedinice lokalne samouprave razvrstane u I. i II. skupinu, sukladno Zakonu o regionalnom razvoju NN 147/14, [Odluci o razvrstavanju jedinica lokalne i područne (regionalne) samouprave prema stupnju razvijenosti  (NN 158/13](http://narodne-novine.nn.hr/clanci/sluzbeni/2013_12_158_3313.html)).

BRDSKO-PLANINSKO PODRUČJE - sukladno Zakonu o brdsko-planinskim područjima NN 12/02 i svim izmjenama i dopunama.

OTOK - Sukladno Zakonu o otocima NN 34/99 i svim izmjenama i dopunama.

**VRSTA I OSNOVNI PODACI O INTRUMENTIMA OSIGURANJA** - podaci o ponuđenim instrumentima osiguranja povrata kredita. Za nekretnine naznačiti: vrstu nekretnine, procijenjenu vrijednost, k.o. i z.k.u. te k.č.br. i red upisa hipoteke. Za pokretnine naznačiti: vrstu pokretnine te procijenjenu/nabavnu vrijednost. Navesti osnovne podatke o ostalim ponuđenim instrumentima osiguranja.

\*\*\*

Pojedini dijelovi zahtjeva ne odnose se jednako na sve programe kreditiranja, sve vrste ulaganja ili sve pravne oblike podnositelja zahtjeva te se kao takvi ne popunjavaju za slučaj na kojega se ne odnose.

1. **Model podređenog duga** provodi se u okviru programa: Gospodarstvo, Infrastruktura, Nova proizvodnja, Malo i srednje poduzetništvo, Zaštita okoliša. [↑](#footnote-ref-1)
2. **Posebni kriteriji za utvrđivanje visine kamate stope** primjenjuju se na programe: Gospodarstvo, Nova proizvodnja, Turizam, Malo i srednje poduzetništvo, Pronalasci, Poljoprivreda i ujednačeni razvoj. [↑](#footnote-ref-2)